Ved bosetningen Sosva, rundt 160 km før munningen, har elva en middelvannføring på 123 m³/s (minimum i mars med 17 m³/s, maksimum i juni med 453 m³/s). Vannstanden i de midtre og nedre delene av elva kan variere med 5-6 meter i løpet av året. I de nedre delene er elva 80-100 m bred, 3 m dyp, og med en strømhastighet på 0,3 m/s. De viktigste sideelvene er Vagran, Turja, Kakva og Ljalja. Sosva er frosset over fra først i november til vårløsningen i april.